Óscar Pereiro

Óscar Pereiro Sío (født 3. august 1977) er en spansk tidligere profesjonell landeveissyklist. Han er best kjent for Tour de France 2006 som han 20. september 2007 ble erklært som vinner av etter at amerikaneren Floyd Landis ble fradømt seieren på grunn av doping.


== Tidlig karriere ==
Pereiro fullførte som nummer 10 i 2004-utgaven av Tour de France, 22 minutter og 54 sekunder bak vinneren Lance Armstrong. Han ble kåret til rittets mest aggressive rytter i Tour de France 2005 etter å ha dratt i gang avgjørende brudd på etappe 15, 16 og 18. Han vant den 16. etappen like foran spanske Xabier Zandio, italienske Eddy Mazzoleni og Cadel Evans fra Australia. Han ble høyt beundret av hovedfeltet for innsatsen på den 15 etappen, opp Pla D'Adet, som ble regnet som den tøffeste etappen det året. Etter å ha dratt George Hincapie mesteparten av den siste klatringen, måtte han se seg slått i spurten av Discovery Channel-rytteren.
I 2005-sesongen ble Pereiro sett på som en av tre kapteiner på Phonak-laget sammen med Floyd Landis og Santiago Botero.


== Tour de France 2006 ==
Pereiro Sio var ikke blant favorittene i Tour de France 2006, men bruddet hans på den 13. etappen, (der han endte opp på andreplass bak tyske Jens Voigt), gav han en ledelse på halvannet minutt i sammendraget og gul trøye. Han byttet på å lede rittet med Floyd Landis de neste dagene, før han mistet den for godt på den nest siste dagen av Touren.
En urinprøve tatt av vinneren Floyd Landis etter den 17. etappen viste spor etter syntetisk testosteron. Testen viste også at forholdet mellom testosteron og epitestosteron i kroppen til Landis var nesten tre ganger høyere en det lovlige nivået satt av WADA [1].
Etter å ha hørt om den positive A-prøven, fortalte Pereiro Sio pressen at dette bare var en av to prøver og at han ikke ville ta stilling i saken før resultatet av B-prøven ble kjent, ”til det har jeg for stor respekt for Landis til å gjøre” uttalte han [2]. Etter å ha hørt at B-prøven også var positiv, erklærte Pereiro Sio seg for vinner av Tour de France 2006, og uttalte at Landis- skandalen ikke burde overskygge hans egen prestasjon. ”Akkurat nå føles jeg meg som vinneren av Tour de France” sa Periero Sio. ”Det er en seier for hele laget" [3].
20. september 2007 ble Floyd Landis funnet skyldig av en amerikansk voldgiftsdomstol i å ha brutt dopingreglene ved å bruke testosteron under Tour de France. Dermed ble Oscar Pereiro Sio for første gang offisielt erklært som vinner av Tour de France 2006.[4]


== Dopinganklager ==
18. januar 2007 rapporterte den franske avisen Le Monde at også Pereiro Sio hadde en positiv dopingprøve under Tour de France 2006. Spor av salbutamol ble funnet i to urinprøver, enn avlagt etter den 14. etappen (Montélimar – Gap, der Pereiro Sio ble nummer 26) og på den 16. etappen (Bourg-d'Oisans – La Toussuire, der Pereiro Sio ble nummer 3 og tok over ledelsen i sammendraget) [5]. 
Salbutamol er et stoff som til vanlig brukes til å kurere astma. Det er lovlig å brukes av syklister hvis disse kan fremlegge resept for stoffet. Det påstås at UCI gav Pereiro tillatelse til å bruke stoffet på medisinsk bakgrunn etter den positive testen. Den franske anti-doping byrået stilte seg spørrende om den medisinske bakgrunnen, og krevde at Pereiro Sio grunngav hva han trengte salbutamol til.
Den franske anti-doping byrået droppet etterforskningen av Pereiro Sio etter å ha mottatt tilfredsstillende bevis og forklaring på hvorfor spanjolen brukte astmamedisinen [6].


== Seire ==
Óscar Pereiro Sío er registrert med 14 seire som profesjonell i Cycling Archives. De viktigste er:

Tour de France 2006
Classique des Alpes 2004
16. etappe i Tour de France 2005


== Viktige plasseringer ==
I 2005 ble Pereiro nummer 2 i kampen om klatretrøya i Tour de France.
På 13. etappe i Tour de France 2006 fikk han 2.-plass – men tidsavstanden på 29:57 ned til hovedfeltet gav ham til slutt sammenlagtseieren i Tour de France 2006.


== Referanser ==


== Eksterne lenker ==
(de) Óscar Pereiro – Munzinger Sportsarchiv 
(en) Óscar Pereiro – ProCyclingStats 
(en) Óscar Pereiro – Cycling Archives 
(en) Óscar Pereiro – Cycling Quotient 
(en) Óscar Pereiro – CycleBase 
Offisielt nettsted 
(en) Óscar Pereiro – kategori av bilder, video eller lyd på Commons 
(en) Óscar Pereiro – galleri av bilder, video eller lyd på Commons